Prvá smernica Komisie z 15. júla 1986, stanovujúca metódy odoberania vzoriek jedlých kazeínov a kazeinátov na chemickú analýzu



Úradný vestník L 243 , 28/08/1986 S. 0029 - 0033

Fínske špeciálne vydanie: Kapitola 13 Zväzok 15 S. 0256

Švédske špeciálne vydanie: Kapitola 13 Zväzok 15 S. 0256

CS.ES Kapitola 13 Zväzok 008 S. 215

ET.ES Kapitola 13 Zväzok 008 S. 215

HU.ES Kapitola 13 Zväzok 008 S. 215

LT.ES Kapitola 13 Zväzok 008 S. 215

LV.ES Kapitola 13 Zväzok 008 S. 215

MT.ES Kapitola 13 Zväzok 008 S. 215

PL.ES Kapitola 13 Zväzok 008 S. 215

SK.ES Kapitola 13 Zväzok 008 S. 215

SL.ES Kapitola 13 Zväzok 008 S. 215



Prvá smernica Komisie z 15. júla 1986, stanovujúca metódy odoberania vzoriek jedlých kazeínov a kazeinátov na chemickú analýzu (86/424/EHS) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, so zreteľom na smernicu Rady 83/417/EHS z 25. júla 1983 o aproximácii právnych predpisov členských štátov, týkajúcich sa niektorých laktoproteínov (kazeínov a kazeinátov) určených na ľudskú spotrebu [1], najmä na článok 9, keďže podľa článku 9 smernice 83/417/EHS sa požaduje, aby kazeíny a kazeináty boli testované podľa postupov platných v spoločenstve; keďže na základe ukončených štúdií je vhodné prijať prvé série metód odoberania vzoriek na chemickú analýzu; keďže opatrenia uvedené v tejto smernici sú v súlade so stanoviskom Stáleho výboru pre potraviny, PRIJALA TÚTO SMERNICU: Článok 1 Požiadavky na odoberanie vzoriek uvedené v článku 9, písm. b) smernice 83/417/EHS sú zhodné s požiadavkami uvedenými v prílohe predloženej smernice. Článok 2 Členské štáty prijmú všetky opatrenia, ktoré sú nevyhnutné na dodržanie tejto smernice, najneskôr do 15. januára 1988 [2]. Ihneď o tom informujú Komisiu. Článok 3 Táto smernica je adresovaná všetkým členským štátom. V Bruseli 15. júla 1986 Za Komisiu Cockfield podpredseda [1] Ú. v. ES L 237, 26.8.1983, s. 25. [2] Dátum zodpovedajúci 18. mesiacom po prijatí súčasnej smernice. -------------------------------------------------- PRÍLOHA METÓDY ODOBERANIA VZORIEK, TÝKAJÚCE SA KONTROLY CHEMICKEJ ANALÝZY URČITÝCH JEDLÝCH KAZEÍNOV A KAZEINÁTOV URČENÝCH NA ĽUDSKÚ SPOTREBU I. VŠEOBECNÉ USTANOVENIA 1. Administratívne pokyny 1.1. Personál Odoberanie vzoriek sa vykonáva oprávnenou kvalifikovanou osobou, ako je to špecifikované v nariadeniach členských štátov. 1.2. Pečiatkovanie a označovanie vzoriek Každá vzorka vybraná pre oficiálne použitie by sa mala opečiatkovať na mieste odobratia vzorky a identifikovať podľa nariadení jednotlivých členských štátov. 1.3. Replikované vzorky Na analýzu sa pripravia súčasne aspoň dve rovnaké vzorky. S prihliadnutím na definované právne predpisy spoločenstva prijatý postup a počet vzoriek závisí od príslušného vnútroštátneho poriadku každého členského štátu. Vzorky sa dodajú do laboratória čo možno najskôr od odobratia vzorky. 1.4. Správa Vzorky sa dodajú spolu so správou, ktorá bude vypracovaná v súlade s právnymi predpismi členského štátu. 2. Zariadenie na odoberanie vzoriek 2.1. Špecifikácie Všetky zariadenia na odoberanie vzoriek sa vyrobia z vhodného materiálu dostatočnej pevnosti, aby nespôsobili takú zmenu na vzorke, ktorá by mohla ovplyvniť výsledok nasledovnej skúšky a ktorá nezapríčiní akúkoľvek zmenu vo vzorke počas odoberania vzorky. Odporúča sa použiť nehrdzavejúcu oceľ. Všetky plochy sú hladké a bez štrbín a rohy sú okrúhle. Zariadenie na odoberanie vzorky musí vyhovovať požiadavkám, ktoré sú uvedené pre každý testovaný výrobok. 3. Nádoby na odobraté vzorky 3.1. Špecifikácie Nádoby a uzávery určené na vzorky sú z takého materiálu a takej konštrukcie, aby dostatočne chránili vzorku a nespôsobili na vzorke zmenu, ktorá môže ovplyvniť výsledok následnej analýzy alebo skúšky. Vhodným materiálom je sklo, niektoré kovy a plastické hmoty. Nádoby sú, pokiaľ možno, nepriehľadné. V prípade, že je nádoba priesvitná alebo priehľadná, mala by byť so vzorkou uložená na tmavom mieste. Nádoby a uzávery majú byť čisté a suché. Tvar a kapacita nádoby majú spĺňať požiadavky uvedené pre testovaný výrobok. Môžu sa použiť jednoduché servisné plastové nádoby, nádoby vyrobené z plastickej hmoty, laminátov vrátane hliníkových fólií alebo vhodné plastové vrecká, s vhodným spôsobom uzavretia. Nádoby, okrem plastových vreciek, majú byť bezpečne uzavreté buď vhodnou zátkou, alebo skrutkovým uzáverom z kovu alebo plastického materiálu, a ak je to nevyhnutné, majú byť opatrené vzduchotesným plastickým puzdrom. Všetky použité uzávery alebo puzdrá majú byť nerozpustné, nepijavé a odolné voči tukom a nebudú ovplyvňovať vôňu, chuť, vlastnosti alebo zloženie vzorky. Uzávery majú byť vyrobené alebo majú byť pokryté vrstvou z nepijavých materiálov bez zápachu. 4. Technika odoberania vzorky Nádoba so vzorkou sa ihneď po odobratí uzavrie. 5. Uskladnenie vzoriek Odporučená teplota uskladnenia vzoriek rôznych kazeínov a kazeinátov nesmie prekročiť teplotu 25° C. 6. Doprava vzoriek Vzorky sa doručia do laboratória zodpovedného za testy čo možno najskôr (pokiaľ možno do 24 hodín od odobratia vzorky). Počas prepravy je potrebné prijať predbežné opatrenia, aby sa zabránilo vystaveniu vzoriek kontaminujúcim pachom, priamemu slnečnému žiareniu a teplote vyššej ako 25° C. II. METÓDA – ODOBERANIE VZORIEK JEDLÝCH KAZEÍNOV A KAZEINÁTOV 1. Rozsah a oblasť použitia Táto metóda opisuje odoberanie vzoriek na chemickú analýzu: - jedlé kyslé kazeíny, - jedlé syridlové kazeíny, - jedlé kazeináty. 2. Zariadenie Pozri 2. oddiel všeobecných ustanovení. 2.1. Vrtáky Primeranej dĺžky, aby dosiahli dno nádoby s produktom. Vyhovujúce sú vrtáky zhodujúce sa s opisom uvedeným v časti III tejto smernice. 2.2. Lyžica, lopatka alebo naberačka So širokým záberom. 2.3. Nádoby na vzorky Pozri oddiel 3 všeobecných ustanovení. 3. Postup 3.1. Všeobecne Je potrebné venovať pozornosť, aby sa minimalizovala absorpcia atmosferického vzduchu náplňou v nádobe s výrobkom počas alebo v období pred odobratím vzorky na analýzu. Nádoba s výrobkom musí byť po odobratí vzorky bezpečne uzavretá. 3.2. Postup 3.2.1. Odoberanie vzorky Odoberie nie menej ako 200 gramov vzorky. Do výrobku sa vsunie čistý a suchý vrták, a ak je to nevyhnutné, nádoba sa naklonení alebo bude ležať na jednej strane. Otvor sa orientuje smerom dolu a rýchlosť prieniku je pravidelná. Keď vrták dosiahne dno nádoby, otočí sa o 180°, vyberie a obsah sa uloží do nádoby na vzorku. Na dosiahnutie množstva najmenej 200 gramov vzorky sa uskutoční jeden alebo viac vrtov. Nádoba so vzorkou sa okamžite po odobratí vzorky uzatvorí. Takéto odoberanie vzoriek sa uskutoční v tej istej dávke. 3.2.2. Vzorkové výrobky balené v malých reprezentatívnych nádobách Vzorku môže predstavovať aj neporušená a neotvorená nádoba. Pokiaľ možno, mala by sa odobrať jedna alebo viac sád z tej istej dávky, z ktorých sa vytvorí vzorka v množstve nie menšom ako 200 gramov. Ak tento spôsob nie je možný, použite inú metódu tvorby reprezentatívnej vzorky. 3.2.3. Uchovávanie, uskladnenie a doprava vzorky Oddiel 5 a 6 všeobecných ustanovení. III. VRTÁKY NA ODOBERANIE VZORIEK KAZEÍNOV A KAZEINÁTOV Z VEĽKÝCH OBJEMOV 1. Typy vrtákov Typ A : dlhý (pozri obr.č.1); Typ B : krátky (pozri obr. č. 1). 2. Materiály Nôž a vrtná tyč sú z lesklého kovu, pokiaľ možno z nehrdzavejúcej ocele. Upínacia hlava vrtáka dlhého typu by mala byť vyrobená, pokiaľ možno, z nehrdzavejúcej ocele. Vrták krátkeho typu má oddeliteľnú upínaciu hlavu z dreva alebo plastickej látky a sú spojené bajonetovým uzáverom. 3. Konštrukcia 3.1. Tvar, materiál a úprava majú byť také, aby umožnili jednoduché čistenie vrtáka. 3.2. Vyčnievajúci okraj noža vrtáka typu A má byť dostatočne ostrý, aby mohol slúžiť aj ako škrabka. 3.3. Hrot noža má byť dostatočne ostrý, aby odoberanie vzorky bolo jednoduchšie. 4. Hlavné rozmery Rozmery vrtákov majú byť v súlade s rozmermi (s toleranciou 10 %) uvedenými v nasledovnej tabuľke: (v mm) | | Typ A dlhý | Typ B krátky | Dĺžka listu | 800 | 400 | Hrúbka kovu noža | 1 až 2 | 1 až 2 | Vnútorný priemer noža na hrote | 18 | 32 | Vnútorný priemer noža na upínacej hlave alebo vrtnej tyči | 22 | 28 | Šírka otvoru na hrote | 4 | 20 | Šírka otvoru na upínacej hlave alebo vrtnej tyči | 14 | 14 | 5. Poznámka k použitiu vrtákov 5.1. V prípade práškov so slabším prúdením na voľnej hladine sa vrtáky môžu vsunúť vertikálne. Vrtáky typu A sa potom úplne naplnia otáčaním, a potom sa môžu vybrať vertikálne. Vrtáky typu B sa naplnia úplne už počas vsunutia, ale musia byť vybrané v šikmej pozícii, aby sa zabránilo stratám na nižšom konci. 5.2. V prípade prášku s dobrým prúdením na voľnej hladine sa nádoba naklonení, vrták je vsunutý takmer horizontálne s otvorom smerom dolu a vybraný s otvorom smerom hore. +++++ TIFF +++++ VRTÁKY VHODNÉ NA ODOBERANIE VZORIEK KAZEÍNOV A KAZEINÁTOV --------------------------------------------------